Kyk: Kersvader lewer lekkergoed in Moot af | Maroela Media
Kersvader is oppad. (Foto: Verskaf)
Kersvader het vandeesweek die harte van menige kind in Mayville, Parktown, Eloffsdal en Gezina, buurte in die Moot-omgewing in Pretoria, verbly toe hy persoonlik vir dié kinders lekkergoed kom aflewer het.
Dié strate in die Moot was vol lewe en klanke toe die Wonderboompoort-gemeenskapspolisiëringsforum (GPF) sy jaarlikse inisiatief afgeskop het. "Dit is wonderlik om daardie kindergesiggies so gelukkig te sien," vertel Tania Ludick, 'n inwoner en bestuurder van die Moot Gatskop Spens vir Behoeftige Mense.
Sy sê dat kinders elke jaar die sypaadjies volstaan in afwagting op Kersvader en sy slee. Die lang, raserige konvooi is deur talle karre bygstaan, insluitend 'n ou brandweertrok wat deur Pat Smit, die eienaar van Maders Slaghuis, besit word.
Ludick sê lede van die gemeenskap en sakeondernemings het sowat R45 000 binne vyf dae geskenk om dié dag en geskenkpakkies 'n werklikheid te maak. "Ons trek die gemeenskap saam om die liefde van Jesus te versprei," sê sy.
Die Wonderboomport GPF gaan Dinsdag Capital Park se strate ophelder met die konvooi, wanneer hulle daar ook pakkies gaan uitdeel.
"Ons het so 7 000 lekkergoedpakkies gemaak, wat onder leiding van Lee-Anne Stols, wat op die bestuur van Wonderboompoort Sektor 2 dien en die raakvatter is wat als gereël het, gepak is. Dit wat oorbly gaan ons aan organisasies vir behoeftiges in die gebied skenk."
Baie dankie Oom Pat en almal wat betrokke was hiermee vanaand. Julle is supersterre
Posted by Karin Nel on Monday, December 2, 2019
Posted by Jaco de Beer on Monday, December 2, 2019
Die Wonderboompoort se GPF Kersfees-inisiatief. (Foto: Verskaf)
Kersvader se slee. (Foto: Verskaf)
Totaal verkeerd om mense aan te moedig om meer kinders te kry as waarvoorhulle kan sorg.en die plastiek is dodelik vir die natuur waarom gebruik hulle nie omgewingsvriendelike materiale nie.lyk my hierdie mense kan nie mooi dink nie…
Kom ons dink
Met geskenke en lekkergoed pakkies moedig jy nie mense aan om meer kinders te kry nie – hierdie is 'n gawe uit goeie mense se harte uit. Hierdie mense gee die kerspakkies en lekkergoed uit aan mense wat dalk nie 'n geskenk gaan kry nie. God seen die mense wat dit doen want dit kom uit die hart uit, hulle wil ook net die blydskap op kinders se gesigte sien, die opwinding van wag. Dit gee ander wat nie daar was nie hoop om volgende jaar daar te wees.
Bess, sjoe! Waar's die plastiek?
Als gaan oor die kinders – gun hulle bietjie plesier
Ai nee Bess, dit was als in bruin papier sakkies verpak, en die lekker goedjies binne was in standaard verpakking so oor daardie pastiek moet jy met die vervaardigers praat. En dit gaan beslis nie daaroor om mense aan te moedig om meer kinders te he nie, maar wel daaroor om die kinders se kers seisoen spesiaal en hulle hartjies vrolik te maak.
Ons sê baie dankie aan almal wat gehelp het om dit vrywilliglik te doen, dit is 'n mooi daad wat julle gedoen het om 'n paar kinderhartjies bly te maak, ons was almal kinders eens op 'n tyd, en kersfees was altyd spesiaal vir ons, julle sal geseën word vir jul goeie dade.